Document ID: 32010D0667

KOMISJONI OTSUS,
4. november 2010,
millega muudetakse otsust 2007/66/EÜ ajutise katse korraldamise kohta teatavate söödakultuuride seemnepartiide maksimummassi suurendamiseks vastavalt nõukogu direktiivile 66/401/EMÜ
(teatavaks tehtud numbri K(2010) 7474 all)
(EMPs kohaldatav tekst)
(2010/667/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, (1) eriti selle artiklit 13a,
ning arvestades järgmist:
(1)
Komisjoni otsusega 2007/66/EÜ (2) ette nähtud ajutine katse peaks lõppema 30. juunil 2012.
(2)
Otsuse 2007/66/EÜ kohaselt tuleb kõrreliste seemnepartiide maksimumsuurusest kõrvale kaldumisel lähtuda Rahvusvahelise Seemnekontrolli Assotsiatsiooni (ISTA) ja rahvusvahelise seemneföderatsiooni ISF (International Seed Federation) katse käigus saadud taimeseemnete partii suurusest, mille on vastu võtnud Majanduskoostöö ja Arengu Organisatsiooni (OECD) nõukogu. Taimeseemnete partii suuruse katse, mida korraldab ISTA/ISF, kestab kuni 31. detsembrini 2013.
(3)
Selleks et ISTA/ISFi korraldatava katse ja otsusega 2007/66/EÜ ette nähtud ajutise katse lõpukuupäevad oleksid samad, peaks otsusega 2007/66/EÜ ette nähtud ajutine katse lõppema samuti 31. detsembril 2013.
(4)
Lisaks tuleb ajakohastada viidet ISTA/ISFi korraldatava katse kohta, sest veebisaiti on uuendatud.
(5)
Seega tuleks otsust 2007/66/EÜ vastavalt muuta.
(6)
Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2007/66/EÜ artikkel 3 asendatakse järgmisega:
„Artikkel 3
Ajutine katse algab 1. jaanuaril 2007 ning lõpeb 31. detsembril 2013.”
Artikkel 2
Otsuse 2007/66/EÜ lisa joonealune märkus 1 asendatakse järgmisega:
„(1)
http://www.seedtest.org/en/ista_isf_experiment_on_herbage_seed_lot_size_content---1--1265--484.html”.
Artikkel 3
Käesolev otsus on adresseeritud liikmesriikidele.
Brüssel, 4. november 2010

Labels: 17
7
3
6
15